Diari Oficial de la Generalitat Valenciana


Sumari del DOGV 6200, del 05-02-2010 (2010/1213)

Resolució de 2 de febrer de 2010, de la secretària autonòmica de Comunicació, per la qual es convoca licitació pública per mitjà de procediment obert per a l'adjudicació de concessions per a l'explotació de programes del servici públic de la televisió digital terrestre amb cobertura local i s'aproven els plecs de clàusules administratives particulars i de prescripcions tècniques pels quals ha de regir-se l'esmentada licitació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6200

Data del DOGV
:   05-02-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/1213


Data del document
:   02-02-2010

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * contracte administratiu

Resolució de 2 de febrer de 2010, de la secretària autonòmica de Comunicació, per la qual es convoca licitació pública per mitjà de procediment obert per a l'adjudicació de concessions per a l'explotació de programes del servici públic de la televisió digital terrestre amb cobertura local i s'aproven els plecs de clàusules administratives particulars i de prescripcions tècniques pels quals ha de regir-se l'esmentada licitació. [2010/1213]  
La Llei 66/1997, de 30 de desembre, de Mesures Fiscals, Administratives i d'Orde Social, establix en la seua disposició addicional quaranta-quatrena el règim jurídic de la televisió digital terrenal, i fixa en el seu apartat 2 la necessitat de disposar del corresponent títol que habilita per a l'explotació dels servicis de televisió digital terrenal.   
L'apartat quart de l'esmentada disposició addicional disposa que les concessions per a la gestió indirecta dels servicis públics de televisió amb tecnologia digital terrenal per entitats privades, seran aquelles que resulten tècnicament possibles, segons la disponibilitat de l'espectre radioelèctric i d'acord amb els plans tècnics per a la prestació dels servicis de televisió digital terrenal que aprove el Govern. A més, el Ministeri de Foment haurà d'aprovar el corresponent reglament tècnic i de prestació del servici.  
Finalment, es determina que l'atorgament de les concessions es durà a terme per l'Estat si el seu àmbit és estatal i per les comunitats autònomes si el seu àmbit és autonòmic o local.   
El Pla Tècnic Nacional de la Televisió Digital Local, aprovat per Reial Decret 439/2004, de 12 de març, i modificat pel Reial Decret 2268/2004, de 3 de desembre, i pel Reial Decret 944/2005, de 29 de juliol, establix els canals múltiples inicialment assignats a cada demarcació en cada comunitat autònoma, i han correspost díhuit canals múltiples a la Comunitat Valenciana, amb capacitat cada un d'ells per a, almenys, quatre programes de televisió digital.  
L'article 9 de la Llei 41/1995, de 22 de desembre, de Televisió Local per Ones Terrestres, en la redacció donada per la Llei 10/2005, de 14 de juny, de Mesures Urgents per a l'Impuls de la Televisió Digital Terrestre, de Liberalització de la Televisió per Cable i de Foment del Pluralisme, establix que, una vegada aprovat en el pla tècnic nacional de la televisió digital local la reserva de freqüència per a la difusió de canals múltiples de televisió local en una determinada demarcació, els municipis inclosos dins d'aquesta podran acordar la gestió directa de programes de televisió local amb tecnologia digital, dins dels canals múltiples corresponents a aquesta demarcació. La resta de programes disponibles per a la difusió del servici de televisió local seran adjudicats per les comunitats autònomes d'acord amb el que preveu l'article 13 de la llei, és a dir, per mitjà de concurs públic per a la gestió del servici per mitjà de concessió administrativa per particulars.  
D'altra banda, i de conformitat amb el que disposa l'article 56.1 de l'Estatut d'Autonomia de la Comunitat Valenciana, correspon a la Generalitat, en el marc de les normes bàsiques de l'Estat, el desenvolupament legislatiu i l'execució del règim de radiodifusió i televisió.  
Així, la Llei 1/2006, de 19 d'abril, de la Generalitat, del Sector Audiovisual, establix en l'article 43 que els programes de televisió digital local no assignats a les entitats locals seran explotats en règim de gestió indirecta per operadors privats per mitjà de la corresponent concessió administrativa. L'atorgament de les concessions administratives es realitzarà per mitjà de concurs públic obert en el qual podran participar els operadors privats en què no concórreguen causes d'exclusió d'acord amb el que establix la legislació general de l'Estat. L'impuls i gestió del concurs públic correspondrà al departament que ostente les competències en matèria audiovisual. L'atorgament de les concessions administratives correspondrà al Consell de la Generalitat.  
En virtut d'això, fent ús de la delegació continguda en la Resolució de 2 de setembre de 2009, del president de la Generalitat (DOCV núm. 6.100, de 11.09.2009), resolc:  
Convocar licitació pública per a l'adjudicació de les concessions per a l'explotació de programes de televisió digital terrestre amb cobertura local, i aprovar els plecs de clàusules administratives particulars i prescripcions tècniques que hauran de regir-la.  
1. Entitat adjudicadora  
a) Organisme: Generalitat Valenciana.  
L'adjudicació s'efectuarà pel Consell.  
b) Dependència que tramita l'expedient: Servici de Contractació i Gestió Administrativa, de la Sotssecretaria de Presidència de la Generalitat. Pl. Manises, 1. 46556 València.  
c) Número d'expedient: CNMY10/DGPI/11.  
2. Objecte del contracte: l'atorgament en règim de concessió administrativa dels següents canals de televisió digital terrestre amb cobertura local:  
Referència TL04A - Dénia. Canal múltiple 47  
Referència TL03CS - La Vall d'Uixó-Segorbe. Canal múltiple 48  
Referència TL02V - Gandia. Canal múltiple 26  
Referència TL05V - Utiel-Requena. Canal múltiple 38  
Cada canal múltiple es compon de quatre canals de televisió digital, un d'ells destinat a gestió directa pels municipis integrants de la demarcació que així ho sol·liciten, per acord dels plens dels seus ajuntaments.  
Un 20 per 100 de la capacitat de transmissió digital del canal múltiple es destina inicialment a la prestació dels servicis addicionals de dades.  
La present convocatòria es referix només als canals reservats a la gestió del servici per particulars, i queden exclosos els reservats a la gestió directa pels ajuntaments. Cada un dels canals és objecte d'un títol concessional particular que habilita per a la seua gestió, mentres que la gestió del servici de dades independents correspondrà conjuntament i solidàriament als concessionaris dels quatre canals del mateix canal múltiple.  
3. Tramitació i procediment d'adjudicació  
a) Tramitació: ordinària.  
b) Procediment: obert.  
4. Pressupost base de licitació o cànon d'explotació  
Import total: sense quantia.  
5. Garanties  
Tant la garantia provisional com definitiva figuren en l'annex III del plec de clàusules administratives particulars.  
6. Obtenció de documentació i informació  
a) Documentació: el plec de clàusules administratives particulars i de prescripcions tècniques estarà a disposició dels licitadors durant el termini de presentació de sol·licituds, de 09.00 a 14.00 hores, en el Servici de Contractació i Gestió Administrativa, de la Sotssecretaria de Presidència, siti en la plaça de Manises, 1, 46300 València. Així mateix, podran consultar-se en Internet, en el perfil del contractant, en la pàgina .  
b) Informació administrativa i tècnica: Servici de Comunicació. Direcció General de Promoció Institucional. Presidència. Carrer de Cavallers, 9-2n, 46291 València. Telèfons: 646233892 i 515644285. Fax: 063280893.  
7. Requisits específics del contractista  
Els requisits específics que han de reunir els contractistes són els que s'especifiquen en la clàusula 15 del plec de clàusules administratives particulars.  
8. Presentació d'ofertes o de sol·licituds de participació  
a) Data límit de presentació: el termini de presentació de proposicions finalitzarà a les 14.00 hores del dia 26 de febrer de 2010.  
b) Documentació que integrarà les ofertes: la documentació a presentar serà l'establida en les clàusules 17, 18 i 19 del plec de clàusules administratives particulars.  
c) Lloc de presentació: les proposicions es presentaran en dos sobres, sobre 1 i sobre 2, tancats i firmats pel propi licitador o persona que el represente, fent constar en cada un d'ells el seu respectiu contingut (Sobre 1: Documentació administrativa; Sobre 2: Oferta Tècnica). Estos sobres, dirigits al Servici de Contractació i Gestió Administrativa de la Sotssecretaria de Presidència, es presentaran en el Registre General de Presidència, en el carrer de Cavallers, 9, 46321 València, o en la forma establida en la clàusula 17 del plec de clàusules administratives particulars.  
9. Obertura d'ofertes  
L'obertura del sobre 2, que ha contenir l'oferta tècnica, es realitzarà en acte públic, per la mesa de contractació, a les 10.00 hores del dia 15 de març de 2010, en la sala de premsa del Palau de Fuentehermosa, siti en el carrer Cavallers, núm. 9, de la ciutat de València.  
València, 2 de febrer de 2010.- La secretària autonòmica de Comunicació (per delegació del president de la Generalitat, d'acord amb la Resolució de 2 de setembre de 2009, publicada en el DOCV núm. 6100, d'11.09.2009): Nuria Romeral Castillo.